Splatoon 2

Splatoon 2 er et tredjepersonsskytespill som er utviklet av Nintendo til Nintendo Switch. Spillet er en oppfølger til Splatoon, som kom ut på Wii U i 2015.

Splatoon 2 ble lansert internasjonalt 21. juli 2017 og inneholdt nye arenaer, våpen og drakter, ny musikk samt en ny spillmodus, Salmon Run. Denne modusen lar fire spillere samarbeide om å samle inn egg på en øy mens de blir angrepet av en art med fiendtlige laks-liknende skapninger, kalt Salmonids.

Inklings og Octolings kan skifte mellom humanoid form eller blekksprut-form hvor de raskt kan svømme gjennom blekk i deres egen farge, eller fylle på blekk-forsyningen. Denne oppfølgeren inneholder også nye spesielle våpen, inkludert pistoler kalt Dualies, et hagle-lignende våpen kalt Brellas som muliggjør en defensiv manøver med et sammenleggbart skjold, samt jetpacks kjent som Ink-jets. Spillet har en Single player-kampanje kalt Hero Mode, hvor spilleren skal redde fangede Zapfish på forskjellige nivåer samtidig som man må bekjempe den ondskapsfulle Octarians.

 Handling 
Splatoon 2 finner sted omtrent to år etter den siste Splatfest-begivenheten i det første spillet, der pop-idolet Marie vant over sin kusine, Callie. Etter et besøk hjem til foreldrene sine kommer Marie hjem til Inkopolis. Der oppdager hun at Great Zapfish, byens energikilde, har nok en gang forsvunnet. Callie er heller ikke å finne. I frykt for at de onde Octarians nok en gang er involvert, tar Marie igjen rollen som Agent 2 fra New Squidbeak Splatoon og rekrutterer spilleren, en Inkling fra Inkopolis Square.

Med hjelp fra Marie og våpen-ekspert Sheldon, tar Agent 4 seg gjennom Octo Canyon for å bekjempe Octarians og få tak i flere stjålne Zapfish, inkludert de som driver Octarians sine krigsmaskiner - deriblant Octo Oven, Octo Samurai og Octo Shower. Gjengen oppdager at Callie nå støtter Octarians, etter at hun skal ha blitt hjernevasket av deres leder, DJ Octavio, som har stukket av fra fengsel etter nederlaget i det første spillet.

 Referanser 

Kategori:Nintendo Switch-spill
Kategori:Dataspill fra 2017
Kategori:Dataspill utviklet av Nintendo
Kategori:Dataspill utviklet i Japan